Henrikas Kurauskas

Henrikas Kurauskas (1929 m. vasario 10 d. Kaune – 1993 m. gruodžio 20 d. Vilniuje) – Lietuvos kino ir teatro aktorius.

 Biografija 
Gimė Kauno Valstybės teatro krosnininko, turėjusio ten butą, šeimoje. 1948 m. baigęs Kauno dramos teatro studiją vaidino šiame teatre. 1952 m. stažavo Lunačiarskio teatro meno institute Maskvoje. 1954–1991 m. vaidino Lietuvos dramos teatre.

1947 m. žaidė Kauno „Lokomotyvo“ futbolo komandoje, 1946 ir 1947 m. su LSSR rinktine tapo SSRS jaunių čempionu.

 Kūryba 
Išgarsėjo 1957 m. sukurtu Juliaus Janonio vaidmeniu Juliaus Būtėno ir Aleksandro Kernagio dramoje „Pamilau dangaus žydrumą“, šį vaidmenį 1959 m. sukūrė ir filme „Julius Janonis“, (rež. Balys Bratkauskas, Vytautas Dabašinskas).

Teatre sukūrė daugiau kaip 100 vaidmenų, tarp jų – raiškių herojinių ir charakterinių vaidmenų spektakliuose pagal užsienio ir lietuvių literatūros veikalus. Vaidyba intelektuali, temperamentinga, atskleidžiamos sudėtingos psichologinės būsenos. Jautrių, subtilių personažų paveikslus sukūrė šiuolaikinės dramaturgijos spektakliuose. Komediniams vaidmenims būdinga improvizacija, satyros ir grotesko elementai. Sukūrė apie 70 vaidmenų radijo teatro spektakliuose.

 Vaidmenys 
Teatre:
 Silva – Kazys Saja. Silva studentauja, 1957 m.
 Mortimeras – Frydrichas Šileris. Marija Stiuart, 1958 m.
 Hamletas – Viljamas Šekspyras. Hamletas, 1959 m.
 Asistentas – Nazimas Hikmetas. Visų užmirštas, 1960 m.
 Osvaldas – Henrikas Ibsenas. Šmėklos, 1961 m.
 Kostas Žarys – Vytautas Rimkevičius. Ratas, 1963 m.
 Faustas – Johanas Volfgangas Getė. Faustas, 1965 m.
 Pastorius – Frydrichas Diurenmatas. Damos vizitas, 1966 m.
 Kisa – Dvylika kėdžių, 1968 m., pagal I. Ilfą ir J. Petrovą
 Viktoras Francas – Arturas Mileris. Kaina, 1970 m.
 Foma Opiskinas – Stepančikovo dvaras ir jo gyventojai, 1971 m., rež. Henrikas Vancevičius pagal F. Dostojevskį
 Dausprungas, Žmogus, Mažvydas – Justinas Marcinkevičius. Mindaugas, 1969 m., Katedra, 1971 m., Mažvydas, 1978 m.
 Jogaila – Balys Sruoga. Milžino paunksmė, 1979 m.
 Tėtušis – Tenesis Viljamsas. Katė ant įkaitusio skardinio stogo, 1983 m.

Kine: Laimonas Tapinas. Lietuvos kinematografininkai. – Vilnius: Mintis, 1986. – 56-57 p.
 Julius Janonis – Julius Janonis, 1959 m., rež. Balys Bratkauskas, Vytautas Dabašinskas
 Paulius Šatkauskas – Laiptai į dangų, 1966 m., pagal M. Sluckį, rež. Raimondas Vabalas
 Plotnikovas – Pavasaris prie Oderio, 1967 m., rež. Leonas Saakovas, Mosfilm
 Brandmajoras – Daktaro Absto eksperimentas, 1968 m., rež. Antonas Timonyšinas
 Baulinas – Sekundininkas, 1970 m., rež. Rezo Esadzė, Lenfilm
 Kniazkovas – Žuvėdra, 1970 m., rež. Julijus Karasikas, Mosfilm
 Pulkininkas Pilkevičius – Žaizdos žemės mūsų, 1971 m., rež. Marijonas Giedrys
 Gauleiteris Kubė – Šūviai griuvėsiuose, 1972 m., rež. Vitalijus Četverikovas, Belarusfilm
 Ponas Krapinskis – Tadas Blinda, 1972 m., rež. Balys Bratkauskas
 Stankevičius – Ties riba, 1973 m., rež. Raimondas Vabalas
 Teinkampferis – Liepsna, 1974 m., rež. Vitalijus Četverikovas, Belarusfilm
 Slavovičius – Smokas ir Mažylis, 1975 m., pagal Džeką Londoną, rež. Raimundas Vabalas
 Butkus – Nerami rudens diena, 1975 m., rež. Algimantas Kundelis
 Goldsvortis – Laikas nelaukia, 1975 m., rež. Vitalijus Četverikovas, Belarusfilm
 Pulkininkas Besleris – Laikas išsirinko mus, 1976 m., rež. Michailas Ptašukas, Belarusfilm
 Pogrindininkas – Ko verkė pušys, 1977 m., rež. Balys Bratkauskas, LTV
 Kandija – Akimirka teisybės, filmas-spektaklis, 1978 m., rež. Vidmantas Bačiulis
 Algio tėvas – Pasigailėk mūsų, 1978 m., rež. Algirdas Araminas
 Arvydas – Stiklinė su arbatos stikline, filmas-spektaklis, 1979 m., rež. Arvydas Ilginis
 Kalvis – Velnio sėkla, 1979 m., rež. Algimantas Puipa
 Tas fantastiškas pasaulis, 1979 m., rež. Tamara Pavliučenko, Viktoras Spiridonovas, Antonina Zinovjeva, telefilmas
 Eigirdas – Rungtynės nuo 9 iki 9, 1980 m., rež. Raimondas Vabalas
 Velička – Potvynis, 1980 m., rež. Vitalijus Četverkovas, Belarusfilm
 Tardytojas – Lošimas be kozirių, 1981 m., rež. Algimantas Kundelis
 Eisa Grifitsas – Amerikietiška tragedija, 1981 m., rež. Marijonas Giedrys
 Pulkininkas Houpas – Anglų valsas, 1982 m., rež. Gytis Lukšas
 Entonis Endersas – Velnio mokinys, filmas-spektaklis, 1983 m., rež. Artiomas Inozemcevas
 Tardytojas Chilinskis – Juodoji Olšansko pilis, 1984 m., rež. Michailas Ptašukas, Belarusfilm
 Vyskupas – Devyni nuopolio ratai, 1984 m., rež. Bronius Talačka, LTV
 Timas – Tas fantastiškas pasaulis, filmas-spektaklis, 1984 m., rež. Viktoras Spiridonovas, TSRS Centrinė TV
 Viketijus Voinarovskis – Peržengti ribą, 1985 m., rež. Julijus Koltunas, Lentelefilm
 Pulkininkas Stounas – Veldas, 1987 m., rež. Nazimas Tuljakchodzajevas, Uzbekfilm
 Tėvas – Tėvas, 1987 m., rež. Algimantas Galinis
 Nacistas – Didelis žaidimas, 1988 m., rež. Semionas Aranovičius, Lenfilm-Bojana film ([[Bulgarija)
 Senasis Leparskis - Žolės šaknys, 1988 m., rež. Gytis Lukšas
 Foma Opiskinas – Stepančikovo dvaras ir jo gyventojai, filmas-spektaklis, 1989 m., rež. Henrikas Vancevičius
 Miškais ateina ruduo, 1990 m., rež. Raimondas Vabalas
 Ir ten krantai smėlėti, 1991 m., rež. Algimantas Puipa
 Bruno Klocvigas – Velnio lėlės, 1993 m., rež. Jurijus Rybčionokas, Belarusfilm
 Advokatas – Procesas, 1993 m., rež. Algimantas Puipa
 Jūrų Žvaigždės kavalieriai, 2004 m., rež. Jevgenijus Zvezdakovas

 Įvertinimas 
 1959 m. LSSR valstybinė premija, už Janonio vaidmenį teatre ir kine
 1979 m. LSSR liaudies artistas

 Šaltiniai 

 Literatūra 
 Henrikas Kurauskas / Vytauto Didžiojo universitetas, Lietuvos teatro istorijos ir tradicijų draugija (sud. Aleksandras Guobys). – Vilnius: Efrata, 2004. – 176 p.: iliustr. – ISBN 9955-562-18-8

Kategorija:LTSR valstybinės premijos laureatai
Kategorija:Lietuvos aktoriai
Kategorija:Lietuvos futbolininkai